Opravné uznesenie Okresného súdu Vranov nad Topľou sp. zn. 3Csp/45/2024 z 3. 6. 2025
Opravné uznesenie Okresného súdu Vranov nad Topľou z 3. júna 2025, sp. zn. 3Csp/45/2024, ECLI:SK:OSVT:2025:8824201263.3
Súd: Okresný súd Vranov nad Topľou
Spisová značka: 3Csp/45/2024
ECLI: ECLI:SK:OSVT:2025:8824201263.3
Dátum vydania: 3. 6. 2025
Forma: Opravné uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 3Csp/45/2024 8824201263 03. 06. 2025 JUDr. Matúš Kalanin ECLI:SK:OSVT:2025:8824201263.3
Opravné uznesenie Okresný súd Vranov nad Topľou v spore žalobcu: A. B., nar. XX. XX. XXXX, trvale bytom C. D. XXX, XXX XX C. D., právne zastúpený JUDr. Daniel Tarbaj, advokát, so sídlom Zámocká 525/28, 091 01 Stropkov, IČO: 53 450 345, proti žalovanému: Home Credit Slovakia, a.s., so sídlom Teplická 7434/147, 921 22 Piešťany, IČO: 36 234 176, právne zastúpený Advokátska kancelária GOLIAŠOVÁ GABRIELA s.r.o., so sídlom ul. 1. mája 173/11, 911 01 Trenčín, IČO: 47 234 679, o primerané finančné zadosťučinenie, takto rozhodol: V rozsudku Okresného súdu Vranov nad Topľou č.k. 3Csp/45/2024 - 60 zo dňa 23.10.2024 sa opravuje záhlavie v časti sídla právnej zástupkyne žalovanej tak, že správne označenie právnej zástupkyne žalovanej v rozsudku znie: Advokátska kancelária GOLIAŠOVÁ GABRIELA s. r. o., so sídlom 1. mája 173/11, 911 01 Trenčín, IČO: 47 234 679. V ostatnej časti zostáva záhlavie rozsudku nezmenené. odôvodnenie: 1. Pri vyhotovení rozsudku Okresného súdu Vranov nad Topľou č.k. 3Csp/45/2024 - 60 zo dňa 23.10.2024 došlo ku chybe v písaní, keď v záhlaví rozsudku súd nesprávne uviedol sídlo právnej zástupkyne žalovanej „Teplická 7434/147, 921 22 Piešťany“ namiesto správneho „ul. 1. mája 173/11, 911 01 Trenčín“. 2. Krajský súd v Prešove uznesením č.k. 14CoCsp/8/2025 -118 zo dňa 15.5.2025 vrátil vec súdu prvej inštancie na postup podľa § 224 Civilného sporového poriadku. V odôvodnení rozhodnutia uviedol, že zistil, že súd prvej inštancie v napadnutom rozsudku neuviedol správne sídlo právnej zástupkyne žalovanej, ktoré by bolo v zhode s údajmi zapísanými v obchodnom registri; uvedená bola len adresa jej pracoviska, určená na doručovanie súdnych zásielok, ktorá nie je sídlom právnej zástupkyne žalovanej. Vzhľadom na zistené pochybenia majúce charakter zrejmej nesprávnosti je preto v zmysle ust. § 224 CSP potrebné rozsudok súdu prvej inštancie opraviť opravným uznesením vydaným súdom prvej inštancie, z dôvodu ktorého mu bola vec vrátená na špecifikovanú opravu. 3. Podľa § 224 ods. 1 zákona č. 160/2015 Z. z. Civilný sporový poriadok (ďalej len „CSP“), sú kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 4. Podľa ust. § 220 ods. 1 CSP, v písomnom vyhotovení rozsudku sa po slovách "V mene Slovenskej republiky" uvedie označenie súdu, mená a priezviská sudcov rozhodujúcich vo veci, presné označenie strán a ich zástupcov, iných subjektov, označenie prejednávaného sporu, výrok, odôvodnenie, poučenie o lehote na podanie odvolania, o tom, na ktorý súd sa odvolanie podáva a o náležitostiach odvolania, poučenie o možnosti exekúcie a deň a miesto vyhlásenia. 5. Podľa ust. § 133 ods. 1 CSP, fyzická osoba sa v žalobe označuje menom, priezviskom, adresou trvalého pobytu alebo pobytu, dátumom narodenia alebo iným identifikačným údajom.
6. Podľa ust. § 133 ods. 2 CSP, právnická osoba sa v žalobe označuje názvom alebo obchodným menom, adresou sídla a identifikačným číslom organizácie, ak je pridelené. 7. Podľa Čl. 17 CSP súd postupuje v konaní tak, aby vec bola čo najrýchlejšie prejednaná a rozhodnutá, predchádza zbytočným prieťahom, koná hospodárne a bez zbytočného a neprimeraného zaťažovania strán sporu a iných osôb. 8. V prípadoch, že ide o chyby v písaní a počítaní a ďalej o také chyby, ktoré sú ako zrejmé nesprávnosti podobného pôvodu ako chyby v písaní a počítaní, t.j. ku ktorým došlo len zjavným a okamžitým zlyhaním v duševnej či mechanickej činnosti osoby, za účasti ktorej došlo k vyhotoveniu rozhodnutia, a ktoré sú každému zrejmé, je možné rozhodnutie opraviť. 9. Prípustnosť vykonania opravy podľa ustanovenia § 224 CSP je stanovená za predpokladu, že predmetom opravy sú zrejmé chyby v písaní, v počítaní, prípadne iné podobné nesprávnosti, ktoré sú zrejmé na prvý pohľad. Oprava sa vykonáva opravným uznesením. 10. V predmetnom spore došlo pri písomnom vyhotovení rozsudku k zrejmej nesprávnosti, keďže súd nesprávne uviedol sídlo právnej zástupkyne žalovanej, ktoré nebolo v zhode s údajmi zapísanými v obchodnom registri, nakoľko uvedená bola iba adresa jej pracoviska určená na doručovanie súdnych zásielok. 11. Zo žaloby ako aj jej príloh a zároveň porovnaním údajov z obchodného registra ohľadne právnej zástupkyne žalovanej je zrejmé, že jej sídlom je ul. 1. mája 173/11, 911 01 Trenčín. 12. Vzhľadom na zistené pochybenie majúce charakter zrejmej nesprávnosti bolo v súlade s ust. § 224 CSP potrebné predmetný rozsudok opraviť opravným uznesením. Poučenie: Proti výroku tohto uznesenia možno podať odvolanie v lehote 15 dní odo dňa jeho doručenia na Okresný súd Vranov nad Topľou písomne, v dvoch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

